**ОПШТИНА БЕРАНЕ**

**П Р Е Д Л О Г**

**Одлуке о тражењу партнера за оснивање привредног друштва**

**Октобар 2015. године.**

На основу члана 29 став 2 Закона о државној имовини („Сл лист ЦГ“, бр. 21/09 и 40/11), члана 45 став 1 тачка 9 Закона о локалној самоуправи („Службени лист РЦГ“ бр. 42/03, 28/04, 75/05 и 13/06 и „Службени лист ЦГ“ бр. 88/09, 3/10, 38/12 и 10/14) и члана 33 став 1 тачка 9 и члана 37 став 2 Статута Општине Беране („Сл. лист РЦГ- Општински прописи“, бр.21/04 и 34/06 и „Сл. лист ЦГ – Општински прописи“, бр.6/11), на сједници Скупштине Општине Беране одржаној\_\_\_\_2015. године, донијела је

**О Д Л У К У**

**О тражењу партнера за оснивање привредног друштва**

Члан 1.

Општина Беране приступа тражењу партнера ради оснивања привредног друштва које ће се бавити прерадом и конзервисањем воћа и шумских плодова.

Члан 2.

Модел реализације пројекта са потенцијалним партнером је приватно-јавно партнерство.

Члан 3.

Поступак тражења стратешког партнера по модалитету из члана 2 ове одлуке, биће спроведен у складу са законском регулативом из одговарајуће области.

Потенцијални понуђачи морају поред општих услова у складу са поступком јавног надметања обавезно доставити :

* Стратешки план
* Доказ да нису под стечајем или у поступку ликвидације
* Доказ да обављају исту или сличну привредну дјелатност

Члан 4.

Поступак из члана 3 спровешће Комисија коју ће именовати Предсједник Општине.

Члан 5.

Учешће Општине Беране у реализацији пројекта је вриједност објекта који се налази на кат. парцели бр.977/1 која је уписана у листу непокретности бр.146 КО Буче I , и опрема за сушење и прераду воћа и шумских плодова.

Права и обавезе Општине Беране и потенцијалног партнера биће регулисана посебним уговором.

Члан 6.

Ова одлука ступа на снагу осмог дана од дана објављивања у „Службеном листу ЦГ – Општински прописи“.

**СКУПШТИНА ОПШТИНЕ БЕРАНЕ**

**Бр.02-030- Предсједник Скупштине**

**Беране, \_\_\_\_\_ 2015.године Горан Киковић, с.р.**

**О б р а з л о ж е њ е**

**Правни основ**

Правни основ за доношење ове одлуке садржан је у члану 29 став 2 Закона о државној имовини („Службени лист ЦГ“, број 21/09 и 40/11) којим је прописано да непокретним и покретним стварима и другим добрима у државној имовини, на којима одређена својинска овлашћења врши општина, располаже надлежни орган општине у складу са овим законом и статутом. Чланом 45 став 1 тачка 9 Закона о локалној самоуправи („Службени лист РЦГ“ бр. 42/03, 28/04, 75/05 и 13/06 и „Службени лист ЦГ“ бр. 88/09, 3/10, 38/12 и 10/14) прописано је да Скупштина располаже имовином.

Чланом 33 став 1 тачка 9 Статута општине Беране („Сл. лист РЦГ- Општински прописи“, бр.21/04 и 34/06 и „Сл. лист ЦГ – Општински прописи“, бр.6/11) прописано је да Скупштина располаже имовином а чланом 37 став 2 да Скупштина у вршењу послова из свог дјелокруга доноси одлуке и друге акте.

**Разлози**

Разлози за доношење ове Одлуке садржани су у намјери и интересу општине да објекат и опрему за сушење и прераду воћа и шумских плодова који годинама нису у функцији понуди партнеру са којим би заједнички основала предузеће у којем би тај објекат и опрема за сушење и прераду воћа и шумских плодова били учешће општине Беране у реализацији пројекта. Овим ће се створити амбијент за отварање нових радних мјеста и покретања производње у области воћарства.

Предлажемо одборницима да предлог Одлуке подрже и усвоје као у тексту предлога.

**ДИРЕКЦИЈА ЗА ИМОВИНУ**